
ΑΠΟΦΑΣΕΙΣ 

Αριθμ. 2331.10/94113 /2018 (1) 

Χαρακτηρισμός διαδρομής ως Ειδικά Προστα- 
τευμένης Περιοχής Πλου Φούρνοι - Θύμαινα. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

(α) Της παραγράφου 1 του άρθρου 2 και των παραγρά¬ 
φων 2 και 3 άρθρου 35 του ν.δ. 187/1973 «Περί Κώδικος 
Δημοσίου Ναυτικού Δικαίου» (261 Α'). 

(β) Του π.δ. 295/1975 «Περί συγκροτήσεως και συνθέ- 
σεωςΤεχνικής Επιτροπής παρά τω Υπουργείω Εμπορικής 


Ναυτιλίας» (85 Α') και του π.δ. 201/2007 «Συγκρότηση 
της Τεχνικής Επιτροπής του Υπουργείου Εμπορικής 
Ναυτιλίας» (227 Α'), όπως τροποποιήθηκε με το άρθρο 
17 του ν. 4504/2017 «Δια βίου εκπαίδευση προσωπικού 
Υπουργείου Ναυτιλίας και Νησιωτικής Πολιτικής και άλ¬ 
λες διατάξεις» (184 Α'). 

(γ) Της υποπαραγράφου (δ) της παραγράφου 1 του 
άρθρου 2 και των άρθρων 27,28 και 30 του π.δ. 13/2018 
«Οργανισμός Υπουργείου Ναυτιλίας και Νησιωτικής Πο¬ 
λιτικής» (170 Α'). 

(δ) Του άρθρου 10 του π.δ. 177/2000 «Κανονισμός κα¬ 
ταλληλότητας οχηματαγωγών πλοίων και συμπληρωμα¬ 
τικές διατάξεις για την εφαρμογή της οδηγίας 98/18/ΕΚ 
(πρόσθετα και ισοδύναμα μέτρα και εξαιρέσεις Ε/Γ που 
εμπίπτουν στο πεδίο της οδηγίας 98/18/ΕΚ)» (164 Α'). 

(ε) Της παραγράφου 1 του άρθρου 2 του π.δ 70/2015 
«Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτι¬ 
κής Πολιτικής» (114 Α1). 

(στ) Του π.δ. 88/2018 «Διορισμός Υπουργών, Αναπλη¬ 
ρωτών Υπουργών και Υφυπουργών» (160 Α'). 

(ζ)Του άρθρου 45 παρ. 3 του π.δ. 63/2005 «Κυβέρνηση 
και Κυβερνητικά Όργανα» (98 Α'). 

(η) Της αριθ. πρωτ. 2331.18/7226/2018/29-01 -2018 
απόφασης του Υπουργού Ναυτιλίας και Αιγαίου «Ορι¬ 
σμός μελών της Τεχνικής Επιτροπής του Υπουργείου 
Ναυτιλίας και Αιγαίου» (Υ.Ο.Δ.Δ. 54). 

2. Το από 03-12-2018 πρακτικό τηςΤεχνικής Επιτροπής 
του ΥΝΑΝΠ. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

(α) Η θαλάσσια διαδρομή που ακολουθεί, με τα ένα¬ 
ντι αυτής ανεμολογικά στοιχεία, για αναστολή απόπλου 
λόγω δυσμενών καιρικών συνθηκών των Ε/Γ-Ο/Γ πλοίων 
ανοικτού τύπου, χαρακτηρίζεται ως «Ειδικά Προστατευ- 
μένη Περιοχή Πλου»: 


Θαλάσσια 

Διαδρομή 

Ανεμολογικά Στοιχεία 

(β) Λιμενικές Αρχές Σάμου και Φούρνων Κορσεών 
εντέλλονται όπως μεριμνούν για την απόλυτη τήρηση 
των όρων-προϋποθέσεων της ασφάλειας ναυσιπλοΐας, 
καθώς και των περιβαλλοντικών θεμάτων. 

Άρθρο 2 

Η ισχύςτης απόφασης αρχίζει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Δεκεμβρίου 2018 

Ο Υπουργός 

ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ 


Αριθμ. 115902/36552 (2) 

Καθιέρωση διαφορετικού ωραρίου λειτουργίας 

υπηρεσιών του Δήμου Ασπροπύργου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21 /Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 36, 48 και 171 του 
ν. 3584/2007 «Κύρωση του Κώδικα Κατάστασης 

5. Τις διατάξεις του άρθρου 20 του ν. 4354/2015 
(ΦΕΚ 176/16.12.2015 τ.Α'). Αποζημίωση για εργασία καθ' 
υπέρβαση του υποχρεωτικού ωραρίου - Αποζημίωση για 
εργασία προς συμπλήρωσή του υποχρεωτικού ωραρίου. 

6. Την υπ' αριθμ. 563/2018 απόφαση του Δημοτικού 
Συμβουλίου του Δήμου Ασπροπύργου περί καθιέρω¬ 
σης διαφορετικού ωραρίου λειτουργίας υπηρεσιών στο 
δήμο Ασπροπύργου: 

Καθιερώνουμε α) την 24ωρη λειτουργία, όλες τις 
ημέρες του μήνα, της Διεύθυνσης Καθαριότητας, Ανα¬ 
κύκλωσης και Πρασίνου του Δήμου Ασπροπύργου, για 
την αποκομιδή των απορριμμάτων και ανακυκλώσιμων 
υλικών, τον καθαρισμό κοινοχρήστων χώρων και κτιρίων 
(πχ λαϊκής αγοράς στην περιοχή της Γκορυτσάς, Κινημα¬ 
τογράφου και Πνευματικού Κέντρου), τη λειτουργία των 
συνεργείων επισκευής οχημάτων (απορριμματοφόρων) 


για έκτακτες βλάβες, την κοπή κλαδιών και δέντρων για 
την αντιμετώπιση πλημμυρών και άλλων καιρικών φαι¬ 
νομένων, κατά τη διάρκεια του χειμώνα, την αντιμετώπι¬ 
ση κάθε έκτακτης ανάγκης η οποία προκύπτει αιφνιδια¬ 
στικά εκτός ωραρίου και απαιτεί άμεση αντιμετώπιση, 
β) την 24ωρη λειτουργία, όλες τις ημέρες του μήνα, 
του Τμήματος Συγκοινωνιακών και κτιριακών έργων, 
επισκευής και συντήρησης σχολικών και δημοτικών 
κτιρίων και υποδομών και του Τμήματος Ηλεκτρομη- 
χανολογικών έργων και σηματοδότησης της Διεύθυν¬ 
σης Πολεοδομίας και Τεχνικών Υπηρεσιών του Δήμου 
Ασπροπύργου, για την αντιμετώπιση πλημμυρών, θεο¬ 
μηνιών και άλλων καιρικών φαινομένων, την επείγουσα 
αντιμετώπιση και άρση επικινδυνότητας καταστάσεων 
που προκύπτουν από τροχαία ατυχήματα, δολιοφθο¬ 
ρές και βανδαλισμούς, την αποκατάσταση - επισκευή 
βλαβών δημοτικού φωτισμού σε οδούς, πλατείες και 
κοινόχρηστους χώρους, την τεχνική υποστήριξη της 
κατασκήνωσης του Δήμου κατά τους θερινούς μήνες 
και γενικά για κάθε έκτακτη ανάγκη, εκτός ωραρίου, η 
οποία προκύπτει αιφνιδιαστικά και απαιτεί άμεση και 
δραστική διευθέτηση και η αντιμετώπισή της δεν είναι 
εφικτό να προγραμματιστεί εκ των προτέρων, 
γ) τη 12ωρη λειτουργία, από 08:00 έως 20:00, όλες τις 
ημέρεςτου μήνα, του Γραφείου Ληξιαρχείου καιτελέσεως 
πολιτικών γάμων του Τμήματος Αστικής Δημοτικής Κα¬ 
τάστασης και Ληξιαρχείου της Διεύθυνσης Διοικητικών 
Υπηρεσιών του Δήμου Ασπροπύργου, προκειμένου να 
αντιμετωπισθούν έκτακτες και επείγουσες υπηρεσιακές 
ανάγκες, διότι τοΤμήμα παραμένει ανοικτό για την υπο¬ 
δοχή των δημοτών και τη διεκπεραίωση των υποθέσεών 
τους, εκτός ωραρίου εργασίας τις απογευματινές ώρες, 
τα Σάββατα, τις Κυριακές, τις εξαιρέσιμες και τις αργίες, 
δ) τη 12ωρη λειτουργία, από 08:00 έως 20:00 (από την 
ανατολή έως τη δύση του ηλίου), του Τμήματος Νεκρο¬ 
ταφείου της Διεύθυνσης Οικονομικών Υπηρεσιών του 
Δήμου Ασπροπύργου, προκειμένου να αντιμετωπισθούν 
έκτακτες και επείγουσες υπηρεσιακές ανάγκες, διότι το 
Τμήμα παραμένει ανοικτό για την υποδοχή των δημοτών, 
προκειμένου να πραγματοποιούνται τελετές ταφής, ερ¬ 
γασίες εκτός ωραρίου εργασίας τις απογευματινές ώρες, 
τα Σάββατα, τις Κυριακές, τις εξαιρέσιμες και τις αργίες, 
όπως αναφέρεται στην 563/2018 απόφαση Δημοτικού 
Συμβουλίου Ασπροπύργου. 

Από τις διατάξεις της απόφασης αυτής προκαλείται 
επιπλέον δαπάνη ύψους 135.391,67 € περίπου σε βά¬ 
ρος του προϋπολογισμού 2019 του Δήμου που θα βα¬ 
ρύνει τους ΚΑ: 10.6012.001, 15.6012.001,20.6012.001, 
30.6012.001, 45.6012.001, 10.6022.001, 15.6022.001, 
20.6022.001, 30.6022.001 και 45.6022.001, ανάλογη δε 
δαπάνη ύψους 147.700,00 € θα προκληθεί και τα επόμε¬ 
να έτη που θα βαρύνει τους ίδιους κωδικούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2019 

Ο Συντονιστής Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 







Τεύχος ΒΊ 88/31.01.2019 

Αριθμ.Τ.Τ. 15775 (3) 

Καθιέρωση υπερωριακής απασχόλησης με αμοι¬ 
βή, για το προσωπικό της Περιφέρειας Αττικής 
για το έτος 2019. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» (ΦΕΚ 87/τ.Α'/7-6-2010), όπως 
ισχύει. 

2. Τις διατάξεις του άρθρου 20 «Αποζημίωση για εργα¬ 
σία καθ' υπέρβαση του υποχρεωτικού ωραρίου - Αποζη¬ 
μίωση για εργασία προς συμπλήρωση του υποχρεωτικού 
ωραρίου» του ν. 4354/2015 (ΦΕΚ 176/16-12-2015), όπως 
τροποποιήθηκε και ισχύει. 

3. Την υπ'αριθμ. 2/31029/ΔΕ Π/6-5-2016 (ΑΔΑ: ΩΛ9ΣΗ- 
0ΝΜ) Εγκύκλιο του Γενικού Λογιστηρίου του Κράτους, 
περί παροχής οδηγιών για την εφαρμογή των διατάξεων 
του Κεφαλαίου Β' του ν. 4354/2015 (176/Α'). 

4. Τις διατάξεις του άρθρου 12 του π.δ. 80/2016 
(ΦΕΚ 145/τ.Α'/05-08-2016). 

5. Τις διατάξειςτης υπ'αριθμ. 37419/13479/08-05-2018 
απόφασης του Συντονιστή της Αποκεντρωμένης Διοίκη¬ 
σης Αττικής (ΦΕΚ 1661 /τ.Β'/11-05-2018), με την οποία 
εγκρίθηκε η 121/2018 απόφαση του Περιφερειακού 
Συμβουλίου Περιφέρειας Αττικής, περί τροποποίησης - 
επικαιροποίησης του Οργανισμού Εσωτερικής Υπηρε¬ 
σίας της Περιφέρειας Αττικής. 

6. Την ανάγκη κάλυψης εκτάκτων υπηρεσιακών ανα¬ 
γκών από το σύνολο σχεδόν των Υπηρεσιών της Περι¬ 
φέρειας Αττικής. 

7. Το γεγονός ότι απάτην εφαρμογή αυτής της από¬ 
φασης προκαλείται δαπάνη, η οποία θα καλυφθεί από 
εγγεγραμμένες πιστώσεις, ύψους 3.315.000 ευρώ, σε 
βάρος του Φ.072 και ΚΑΕ 0511.01 του Προϋπολογι¬ 
σμού της Περιφέρειας Αττικής για το έτος 2019 (συ¬ 
μπεριλαμβανομένων και των ασφαλιστικών εισφο¬ 
ρών), σύμφωνα με το υπ' αριθμ. 14517/17-01-2019 
έγγραφο της Διεύθυνσης Προϋπολογισμού της Περι¬ 
φέρειας Αττικής. 

8. Την υπ'αριθμ. 1375/02-01-2019 (ΑΔΑ: ΨΝ9Γ7Λ7- 
5ΕΟ) απόφαση Ανάληψης Υποχρέωσης της Διεύθυν¬ 
σης Οικονομικής Διαχείρισης της Περιφέρειας Αττικής, 
με την οποία εγκρίθηκε η δέσμευση πίστωσης ύψους 
δύο εκατομμυρίων τετρακοσίων χιλιάδων (2.400.000) 
ευρώ, για την πληρωμή ισόποσης δαπάνης σε βάρος 
των πιστώσεων του προϋπολογισμού εξόδων του οικ. 
Έτους 2019 για την ανάγκη «καταβολής αποζημίωσης 
για υπερωριακή εργασία, τρέχοντος έτους» της Περιφε¬ 
ρειακής Ενότητας Κεντρικού Τομέα Αθήνας στον κωδικό 
01.072.051101 - Αποζημίωση για υπερωριακή εργασία 
(έτους 2019) - 2.400.000 ευρώ. 

9. Την υπ'αριθμ. 2474/04-01-2019 (ΑΔΑ: 7ΝΟΒ7Λ7- 
ΘΥΛ) απόφαση Ανάληψης Υποχρέωσης της Διεύθυν¬ 
σης Οικονομικής Διαχείρισης της Περιφέρειας Αττι¬ 
κής, με την οποία εγκρίθηκε η δέσμευση πίστωσης 
ύψους ογδόντα πέντε χιλιάδων (85.000) ευρώ, για την 


πληρωμή ισόποσης δαπάνης σε βάρος των πιστώ¬ 
σεων του προϋπολογισμού εξόδων του οικ. Έτους 
2019 για την ανάγκη «πληρωμής αποζημίωσης για 
υπερωριακή εργασία» της Περιφερειακής Ενότητας 
Ανατολικής Αττικής στον κωδικό 05.072.051101 - 
Αποζημίωση για υπερωριακή εργασία (έτους 2019) - 
85.000 ευρώ. 

10. Την υπ' αριθμ. 2867/03-01 -2019 (ΑΔΑ: ΩΛΓ77Λ7- 
ΡΗΡ) απόφαση Ανάληψης Υποχρέωσης της Διεύθυν¬ 
σης Οικονομικής Διαχείρισης της Περιφέρειας Αττικής, 
με την οποία εγκρίθηκε η δέσμευση πίστωσης ύψους 
τριακοσίων χιλιάδων (300.000) ευρώ, για την πληρω¬ 
μή ισόποσης δαπάνης σε βάρος των πιστώσεων του 
προϋπολογισμού εξόδων του οικ. Έτους 2019 για την 
ανάγκη «αποζημίωσης για υπερωριακή εργασία» της 
Περιφερειακής Ενότητας Δυτικής Αττικής στον κωδικό 
06.072.051101 -Αποζημίωση για υπερωριακή εργασία 
(έτους 2019) - 300.000 ευρώ. 

11 .Την υπ'αριθμ. 2543/03-01-2018 (ΑΔΑ: Ω6167Λ7- 
Ι6Υ) απόφαση Ανάληψης Υποχρέωσης της Διεύθυνσης 
Οικονομικής Διαχείρισης της Περιφέρειας Αττικής, με 
την οποία εγκρίθηκε η δέσμευση πίστωσης ύψους 
τριακοσίων σαράντα χιλιάδων (340.000) ευρώ, για την 
πληρωμή ισόποσης δαπάνης σε βάρος των πιστώσε¬ 
ων του προϋπολογισμού εξόδων του οικ. Έτους 2019 
για την ανάγκη «δαπάνης για την πληρωμή υπερω- 
ριακής απασχόλησης στους υπαλλήλους των Διευ¬ 
θύνσεων της Περιφερειακής Ενότητας Πειραιώς και 
των κοινών Διευθύνσεων Περιφερειακών Ενοτήτων 
Πειραιώς και Νήσων», τρέχοντος έτους της Περιφερει¬ 
ακής Ενότητας Πειραιά στον Κωδικό 07.072.051101 - 
Αποζημίωση για υπερωριακή εργασία (έτους 2019) - 
340.000 ευρώ. 

12. Την υπ' αριθμ. 2256/02-01-2018 (ΑΔΑ: 682Ι7Λ7- 
939) απόφαση Ανάληψης Υποχρέωσης της Διεύθυνσης 
Οικονομικής Διαχείρισης της Περιφέρειας Αττικής, με 
την οποία εγκρίθηκε η δέσμευση πίστωσης ύψους εκα¬ 
τόν ενενήντα χιλιάδων (190.000) ευρώ, για την πληρωμή 
ισόποσης δαπάνης σε βάρος των πιστώσεων του προϋ¬ 
πολογισμού εξόδων του οικ. Έτους 2019 για την ανάγκη 
«αποζημίωσης για υπερωριακή εργασία των υπαλλήλων 
των Διευθύνσεων της Περιφερειακής Ενότητας Νήσων 
και κοινών Διευθύνσεων των Περιφερειακών Ενοτήτων 
Πειραιώς και Νήσων κατά το έτος 2019, για 120 ώρες 
ανά εξάμηνο και υπάλληλο» στον Κωδικό 08.072.051101 
- Αποζημίωση για υπερωριακή εργασία (έτους 2019) - 
190.000 ευρώ, αποφασίζουμε: 

Εγκρίνουμε την καθιέρωση υπερωριακής απασχό¬ 
λησης με αμοιβή, κατά τις απογευματινές ώρες, για το 
προσωπικό της Περιφέρειας Αττικής για το έτος 2019. 

Ορίζουμε ότι: 

ί. Ο αριθμός των υπαλλήλων της Περιφέρειας Αττικής 
που θα απασχοληθεί υπερωριακά ανέρχεται σε δύο χι¬ 
λιάδες τριακόσιους (2.300), συμπεριλαμβανομένων των 
ειδικών συμβούλων, ειδικών συνεργατών και επιστημο¬ 
νικών συνεργατών. 

ίί. Οι ώρες υπερωριακής απασχόλησης, καθ'υπέρβαση 
του υποχρεωτικού ωραρίου ορίζονται ανά εξάμηνο, χω¬ 
ρίς να υπάρχει η δυνατότητα αυξομείωσης μεταξύ των 

δύο (2) εξαμήνων μέσα στο έτος ως εξής: για απογευ¬ 
ματινή υπερωριακή εργασία μέχρι εκατόν είκοσι (120) 
ανά υπάλληλο ανά εξάμηνο. 

Ο Προϊστάμενος κάθεΥπηρεσίαςτηςΠεριφέρειαςΑτ- 
τικής στις αρχές κάθε μήνα θα εκδίδει απόφαση συγκρό¬ 
τησης συνεργείου υπερωριακής απασχόλησης, στην 
οποία θα αναφέρονται ονομαστικά οι συμμετέχοντες 
υπάλληλοι ή ειδικοί σύμβουλοι - ειδικοί συνεργάτες - 
επιστημονικοί συνεργάτες, καθώς και τα σαφή και συγκε¬ 
κριμένα στοιχεία που δικαιολογούν την εργασία πέραν 
του κανονικού ωραρίου, ενώ στις αρχές του επόμενου 
μήνα θα εκδίδεται βεβαίωση με τις πραγματοποιηθείσες 
υπερωρίες για τον προηγούμενο μήνα ανά υπάλληλο 
ή ειδικό σύμβουλο - ειδικό συνεργάτη - επιστημονικό 
συνεργάτη. 

Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων, στο οποίο θα ανα¬ 
γράφεται η ώρα έναρξης και η ώρα αποχώρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2019 
Η Περιφερειάρχης 
ΕΙΡΗΝΗ ΔΟΥΡΟΥ 


Αριθμ. 8255 _ (4) 

Τροποποίηση άδειας λειτουργίας Κέντρου Απο¬ 
θεραπείας Αποκατάστασης - Κλειστής και Ημερή¬ 
σιας Νοσηλείας στην εταιρεία «ΘΗΣΕΑΣ ΚΕΝΤΡΟ 
ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ Α.Ε.», με 
το διακριτικό τίτλο «ΘΗΣΕΑΣ ΚΕΝΤΡΟ ΑΠΟΚΑ¬ 
ΤΑΣΤΑΣΗΣ Α.Ε.». 

Ο ΑΝΤΙΠΕΡΙΦΕΡΕΙΑΡΧΗΣ 
ΝΟΤΙΟΥ ΤΟΜΕΑ ΑΘΗΝΩΝ 

Έχοντας υπόψη: 

1. Τις διατάξεις του ν. 2072/1992 (ΦΕΚ 125/τ.Α7 
23.7.1992) κεφ. Β', άρθρ. 10 «Ρύθμιση επαγγέλματος ει¬ 
δικού τεχνικού προθετικών και ορθωτικών κατασκευών 
και λοιπών ειδών αποκατάστασης και άλλες διατάξεις». 

2. Τις διατάξεις του ν. 2345/1995 (ΦΕΚ 213/τ.Α'/1995) 
«Οργανωμένες υπηρεσίες παροχής προστασίας από φο¬ 
ρείς Κοινωνικής Πρόνοιας και άλλες διατάξεις». 

3. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

4. Τιςδιατάξειςτουν.3861/2010(ΦΕΚ112/τ.Α'/13.7.2010) 
«Ενίσχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο- Πρόγραμμα 
Διαύγεια- και άλλες διατάξεις». 

5. Τις διατάξεις του άρ. 12 του π.δ. 395/93 (ΦΕΚ 166/ 
τ.Α'/1993) «Όροι, προϋποθέσεις και διαδικασία για την 
ίδρυση λειτουργία και μεταβίβαση Κέντρων αποθερα¬ 
πείας και Αποκατάστασης από φυσικά ή Ν.Π.Ι.Δ.». 


6. Τις διατάξεις του π.δ. 145/2010 (ΦΕΚ 238/τ.Α7 
27.12.2010)«Οργανισμόςτης Περιφέρειας Αττικής», όπως 
τροποποιήθηκε μετιςυπ'αριθμ. 44403/2011 (ΦΕΚ 2494/ 
τ.Β'/4-11-2011), 109290/39629/2016 (ΦΕΚ 4251/τ.Β'/ 
29.12.2016), 66313/24553 (ΦΕΚ 3051 /τ.Β'/ 5-9-2017) και 
37419/13479 (ΦΕΚ 1661/τ.Β'/11.5.2018) αποφάσεις και 
ισχύει σήμερα. 

7. Τ ις διατάξεις της Π4α/οικ.4633/29-9-1993 υπουργι¬ 
κή απόφαση (ΦΕΚ 789/τ.Β'/6-10-1993) «Προδιαγραφές 
λειτουργίας Κέντρων Αποθεραπείας - Αποκατάστασης 
για την παροχή ιατρικών και λοιπών φροντίδων καθώς 
και για την διημέρευση των ατόμων που περιγράφονται 
στο αρθρ. 10 παρ.1 του ν. 2072/1992». 

8. Την υπ'αριθμ. Οικ. 8840/2017 (ΦΕΚ39/τ.Β'/17.1.2017) 
απόφαση Περιφερειάρχη Αττικής περί «Μεταβίβα¬ 
σης αρμοδιοτήτων στους Αντιπεριφερειάρχες», όπως 
τροποποιήθηκε με τις οικ. 14027/2017 (ΦΕΚ 97/τ.Β7 
23-1-2017), οικ. 53499/2017 (ΦΕΚ 804/τ.Β'/13-3-2017), 
69629/3.4.2017 (ΦΕΚ 1192/τ.Β'/4-4-2017), οικ. 97087/ 
11 -5-2017 (ΦΕΚ 1688/τ.Β'/16-5-2017), οικ. 195983/2017 
(ΦΕΚ 3545/τ.Β'/10-11 -2017) και 91888/2018 (ΦΕΚ 1954/ 
τ.Β'/1 -6-2018) όμοιες αποφάσεις. 

9. Την υπ' αριθμ. 5822/21-9-2016 απόφαση της Αντι- 
περιφερειάρχη Κοινωνικής Πολιτικής «Χορήγηση άδειας 
Λειτουργίας Κέντρου Αποθεραπείας Αποκατάστασης - 
Κλειστής και Ημερήσιας Νοσηλείας στην εταιρεία «ΘΗ¬ 
ΣΕΑΣ ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 
Α.Ε.», με το διακριτικό τίτλο «ΘΗΣΕΑΣ ΚΕΝΤΡΟ ΑΠΟΚΑ¬ 
ΤΑΣΤΑΣΗΣ Α.Ε.». 

10. Την από 11-12-2018 αίτηση με τα νόμιμα δικαιο- 
λογητικά που κατατέθηκαν από την Εταιρεία με το δια¬ 
κριτικό τίτλο «ΘΗΣΕΑΣ ΚΕΝΤΡΟ ΑΠΟΚΑΤΑΣΤΑΣΗΣ Α.Ε.», 
αποφασίζουμε: 

Τροποποιούμε την υπ' αριθμ. 5822/21-9-2016 από¬ 
φαση της Αντιπεριφερειάρχη Κοινωνικής Πολιτικής 
«Χορήγηση άδειας Λειτουργίας Κέντρου Αποθεραπείας 
Αποκατάστασης - Κλειστής και Ημερήσιας Νοσηλείας 
στην εταιρεία «ΘΗΣΕΑΣ ΚΕΝΤΡΟ ΑΠΟΘΕΡΑΠΕΙΑΣ ΚΑΙ 
ΑΠΟΚΑΤΑΣΤΑΣΗΣ Α.Ε.», με το διακριτικό τίτλο «ΘΗΣΕΑΣ 
ΚΕΝΤΡΟ ΑΠΟΚΑΤΑΣΤΑΣΗΣ Α.Ε.»., που αφορά το ακίνη¬ 
το επί της οδού Λ. Συγγρού 202 στο Δήμο Καλλιθέας 
Αττικής, λόγω αλλαγής του Επιστημονικού Δ/ντή του 
Κέντρου. 

Επιστημονικός Δ/ντής του Κέντρου ορίζεται για το 
διάστημα από 11-12-2018 έως 13-1 -2019 ο Δημοηλιό- 
πουλοςΔημήτριοςΦυσίατρος και από 14-1-2019 η Μίάυΐ 
Καμέλια Φυσίατρος. 

Σε κάθε αλλαγή του Επιστημονικού Δ/ντή απαιτείται 
άμεση ενημέρωση της Υπηρεσίας. Κατά τα λοιπά ισχύει 
η υπ' αριθμ. 5822/21 -9-2016 απόφαση. 

Η παρούσα ισχύει μετά την δημοσίευσή της στην Εφη¬ 
μερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άλιμος, 17 Δεκεμβρίου 2018 
Ο Αντιπεριφερειάρχης 
X. ΚΑΠΑΤΑΗΣ 

Αριθμ. απόφ. 97 (5) 

Χορήγηση εξουσιοδότησης στα Νομικά Πρόσω¬ 
πα Δημοσίου Δικαίου και ιδρύματα αρμοδιότη¬ 
τας Περιφέρειας Αττικής να διενεργούν αυτο- 
τελώς τις διαδικασίες ανάδειξης προμηθευτών 
πετρελαιοειδών και τροφίμων, σύμφωνα με το 
άρθρο 26 του ν. 4483/2017, για το έτος 2019. 

Η ΟΙΚΟΝΟΜΙΚΗ ΕΠΙΤΡΟΠΗ 
ΤΗΣ ΠΕΡΙΦΕΡΕΙΑΣ ΑΤΤΙΚΗΣ 
(Συνεδρίαση 2η/22-01-2019 θέμα 54ο) 

Έχοντας υπόψη: 

■ Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης -Πρόγραμμα 
Καλλικράτης» (ΦΕΚ 87/7-6-2010, τ.Α') και συγκεκριμένα 
το άρθρο 176 «Αρμοδιότητες της Οικονομικής Επιτρο¬ 
πής» όπως τροποποιήθηκε με το άρ. 5 του ν. 4071/2012 
και ισχύει: «1. Η οικονομική επιτροπή είναι αρμόδια για: 
α) ...δ) την κατάρτιση των όρων, τη σύνταξη των δια¬ 
κηρύξεων, τη διεξαγωγή και κατακύρωση κάθε μορφής 
δημοπρασιών, καθώς και τη συγκρότηση των ειδικών 
επιτροπών διεξαγωγής και αξιολόγησης από μέλη της 
ή ειδικούς επιστήμονες, υπαλλήλους της περιφέρειας ή 
δημόσιους υπαλλήλους». 

•Τις διατάξεις του π.δ. 145/27-12-2010 (ΦΕΚ 238/Α7 
27.12.2010) - «Οργανισμός της Περιφέρειας Αττικής» 
όπως τροποποιήθηκε με την υπ' αριθμ. 44403/2011 
απόφαση του Υπουργού Εσωτερικών (ΦΕΚ 2494/Β7 
4-11-2011) την ορθή επανάληψη αυτής (ΦΕΚ 2822/ 
Β714-12-2011) την υπ'αριθμ. 109290/39629 απόφα¬ 
ση του Γενικού Γραμματέα Αποκεντρωμένης Διοίκη¬ 
σης Αττικής (ΦΕΚ 4251/Β729-12-2016) και την υπ' αρ. 
66313/24553/25-8-17 (ΦΕΚ Β' 3051/5-9-2017) όπως 
τροποποιήθηκε και ισχύει. 

•Το ν. 4071/2012 (ΦΕΚ85/Α711.04.2011) «Ρυθμίσεις για 
την τοπική ανάπτυξη, την αυτοδιοίκηση και την αποκε¬ 
ντρωμένη διοίκηση Ενσωμάτωσης Οδηγίας 2009/50/ΕΚ». 

• Το ν. 4270/2014 «Αρχές δημοσιονομικής διαχείρισης 
και εποπτείας - δημόσιο λογιστικό και άλλες διατάξεις». 

• Το ν. 4412/08-08-2016 «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)», όπως τροποποιήθηκε και 
ισχύει. 

•Τις διατάξεις του π.δ. 80/2016 (ΦΕΚ Α' 145/05.08.2016) 
«Ανάληψη υποχρεώσεων από τους διατάκτες». 

• Την υπ' αρ. οικ. 48105/6-3-2017 απόφαση της Περι¬ 
φερειάρχη Αττικής με θέμα: «Ορισμός Αντιπεριφερειάρ- 
χη και Προέδρου Οικονομικής Επιτροπής» (ΦΕΚ ΥΟΔΔ' 
114/10-03-2017), όπως τροποποιήθηκε και ισχύει. 

• Τις διατάξεις του άρθρου 26 του ν. 4483/2017 
(ΦΕΚ 107/Α' 2017) με τις οποίες στο τέλος της παρ. 6 
του άρθρου 13 του ν. 2503/1997 (ΦΕΚ Α' 107), όπως 
αυτή συμπληρώθηκε με την παρ. 3 του άρθρου 30 του 
ν. 4386/2016 (ΦΕΚ Α' 83), προστίθεται εδάφιο ως εξής 
«Οι οικείες Περιφέρειες μπορούν κατ' εξαίρεση να εξου¬ 
σιοδοτούν τα νομικά πρόσωπα δημοσίου δικαίου και 
ιδρύματα της χωρικής τους αρμοδιότητας να διενεργούν 
αυτοτελώς τις διαδικασίες ανάδειξης προμηθευτών χο- 
ρηγητών των ειδών της παρούσας παραγράφου, κατόπιν 


έγκρισης σχετικού αιτιολογημένου αιτήματος της οικείας 
περιφέρειας από τον υπουργό Εσωτερικών». 

• Τις διατάξεις του ν. 3469/2006 (ΦΕΚ 131/τ.Α'/ 
28.6.2006) «Εθνικό Τυπογραφείο, Εφημερίς της Κυβερ- 
νήσεως και λοιπές διατάξεις» και ειδικότερα τις διατάξεις 
των άρθρων 5, παρ. 2, εδ. θ' και 8, παρ. 1, εδ. η'. 

•Την αδυναμία της Περιφέρειας Αττικής να ανταποκρι- 
θεί στο εύρος των διαγωνισμών αυτών, τόσο λόγω έλλει¬ 
ψης προσωπικού όσο και υποδομών και, ως εκ τούτου, 
δεν είναι δυνατός ο προσδιορισμός της διενέργειας ή/ 
και ολοκλήρωσης διαγωνισμών για την ανάδειξη προμη¬ 
θευτών για την κάλυψη των αναγκών σε πετρελαιοειδή 
και τρόφιμα των Νομικών Προσώπων Δημοσίου Δικαίου 
(Ν.Π.Δ.Δ.) και των ιδρυμάτων τους αρμοδιότητας της 
Περιφέρειας Αττικής. 

• Τη με αρ. 38798/10-11-2017 απόφαση του Υπουρ¬ 
γού Εσωτερικών με την οποία εγκρίθηκε το αίτημα της 
Περιφέρειας Αττικής ώστε να παρασχεθεί σύμφωνα με 
το αρ.26 του ν. 4483/2017 κατ' εξαίρεση εξουσιοδότη¬ 
ση στα νομικά πρόσωπα και ιδρύματα χωρικής της αρ¬ 
μοδιότητας, να διενεργούν αυτοτελώς τις διαδικασίες 
ανάδειξης προμηθευτών-χορηγητών πετρελαιοειδών 
και τροφίμων. 

•Το με αρ. πρωτ.οικ. 188624/01-10-2018 αίτημα της 
Περιφέρειας Αττικής προς το Υπουργείο Εσωτερικών 
για χορήγηση της σχετικής εξουσιοδότησης για το έτος 
2019. 

• Το με αρ. 72 πρακτικό της πενταμελούς γνωμοδο- 
τικής επιτροπής αξιολόγησης διαγωνισμών, σύμφωνα 
με το οποίο: 

«Η γνωμοδοτική επιτροπή διενέργειας διαδικασιών 
σύναψης δημοσίων συμβάσεων των διαγωνισμών που 
διενεργούνται από το Τμήμα Ανοικτών Διαδικασιών 
Προμηθειών της Διεύθυνσης Οικονομικών Π.Ε.Κ.Τ.Α., 
σύμφωνα με το υπ'αριθμ. πρωτ. οικ. 189398/27.09.2018 
έγγραφο της Διεύθυνσης Οικονομικών Π.Ε.Κ.Τ.Α. γνωμο- 
δοτεί ομόφωνα για τη χορήγηση εξουσιοδότησης στα 
Νομικά Πρόσωπα Δημοσίου Δικαίου (Ν.Π.Δ.Δ.) και τα 
ιδρύματά τους αρμοδιότητας της Περιφέρειας Αττικής, 
προκειμένου να προβούν στις κατά νόμο διαδικασίες για 
την ανάδειξη προμηθευτών - χορηγητών για την προ¬ 
μήθεια πετρελαιοειδών και τροφίμων για το έτος 2019». 

•Τη με αρ. 786/03-01-2019 απόφαση του Υπουργού 
Εσωτερικών με την οποία εγκρίθηκε το αίτημα της Πε¬ 
ριφέρειας Αττικής ώστε να παρασχεθεί η σχετική εξου¬ 
σιοδότηση για το έτος 2019. 

• Το γεγονός ότι από τις ανωτέρω διατάξεις δεν προ¬ 
κύπτει δαπάνη που θα βαρύνει τον προϋπολογισμό της 
Περιφέρειας Αττικής. 

Εισηγούμαστε στην Οικονομική Επιτροπή να αποφασί¬ 
σει για τη χορήγηση εξουσιοδότησης σε όλα τα Νομικά 
Πρόσωπα Δημοσίου Δικαίου (Ν.Π.Δ.Δ.) και ιδρύματα, 
αρμοδιότητας Περιφέρειας Αττικής, προκειμένου να 
προβαίνουν αυτοτελώς στις κατά νόμο διαδικασίες για 
την ανάδειξη προμηθευτών πετρελαιοειδών και τροφί¬ 
μων, σύμφωνα με το άρθρο 26 του ν. 4483/2017, για το 
έτος 2019. 

Μετά από διαλογική συζήτηση μεταξύ των μελών της 
η Οικονομική Επιτροπή ομόφωνα, αποφασίζει: 

Τη χορήγηση εξουσιοδότησης σε όλα τα Νομικά 
Πρόσωπα Δημοσίου Δικαίου (Ν.Π.Δ.Δ.) και ιδρύματα, 
αρμοδιότητας Περιφέρειας Αττικής, προκειμένου να 
προβαίνουν αυτοτελώς στις κατά νόμο διαδικασίες για 
την ανάδειξη προμηθευτών πετρελαιοειδών και τροφί¬ 
μων, σύμφωνα με το άρθρο 26 του ν. 4483/2017, για το 
έτος 2019. 

Η ανωτέρω απόφαση να ισχύει από την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2019 
Ο Πρόεδρος 
ΧΡΗΣΤΟΣ ΚΑΡΑΜΑΝΟΣ 


Αριθμ. απόφ. 6 (6) 

Έγκριση υπερωριακής απασχόλησης του προ¬ 
σωπικού της Δημοτικής ΕπιχείρησηςΎδρευσης - 
Αποχέτευσης Ηγουμενίτσας, για το έτος 2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΔΗΜΟΤΙΚΗΣ 
ΕΠΙΧΕΙΡΗΣΗΣ ΥΔΡΕΥΣΗΣ ΑΠΟΧΕΤΕΥΣΗΣ 
ΗΓΟΥΜΕΝΙΤΣΑΣ 

Έχοντας υπόψη: 

1) Τις διατάξεις του ν. 1069/1980, όπως ισχύει. 

2) Τις διατάξεις του ν. 4483/2017, όπως ισχύει. 

3) Το π.δ. 165/1994 (ΦΕΚ 165 Α76-10-1994) περί σύ¬ 
στασης ενιαίας Επιχείρησης Ύδρευσης-Αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟ¬ 
ΧΕΤΕΥΣΗΣ ΗΓΟΥΜΕΝΙΤΣΑΣ του Νομού Θεσπρωτίας», 
καθώς και τις τροποποιήσεις των συστατικών πράξεων 
αυτής ΦΕΚ 846 Β73-7-2001, ΦΕΚ 14 Β714-1-2003 και 
ΦΕΚ 1655 Β76-8-2015. 

4) Τον Οργανισμό Εσωτερικής Υπηρεσίας της ΔΕΥΑΗ 
(ΦΕΚ 4698 Β729-12-2017) και ειδικότερα το άρθρο 17 
περί καθιέρωσης 24ωρης λειτουργίας της ΔΕΥΑΗ. 

5) Τις διατάξεις του άρθρου 20 του ν. 4024/2011 
(ΦΕΚ 226 Α727-10-2011). 

6) Τις διατάξεις του άρθρου 45 παρ. 1 του ν. 4071/ 
11.4.2012. 

7) Τις διατάξεις του άρθρου 176του ν. 4261/2014. 

8) Τις διατάξεις της υποπαραγράφου Γ1 της παρ. Γ του 
άρ. 1 του ν. 4093/2012 (ΦΕΚ 222 Α'). 

9) Στις διατάξεις της παραγράφου 2 του άρθρου 20 
ν. 4354/2015 (ΦΕΚ 176 Α'). 

10) Τον προϋπολογισμό έτους 2019 της ΔΕΥΑΗ, 
που εγκρίθηκε με την υπ' αριθμ. 208/7-12-2018 από¬ 
φαση του ΔΣ της, στον οποίο προβλέπεται δαπάνη, 
στον Κ.Α.60.00.00 «Αμοιβές προσωπικού», ποσού 
1.350.000,00€. 

11) Το υπ'αρ. 211155/27-12-2018 έγγραφο της Απο¬ 
κεντρωμένης Διοίκησης Ηπείρου περί επικύρωσης του 
προϋπολογισμού της ΔΕΥΑΗ έτους 2019. 

12) Το ότι για την καταβολή των σχετικών αποζημιώ¬ 
σεων δεν προκαλείται δαπάνη σε βάρος του κρατικού 
προϋπολογισμού. 


13) Τις διαπιστωτικές πράξεις κατάταξης του προσω¬ 
πικού σύμφωνα με το ν. 4024/2011 και την εγκύκλιο 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης ΔΙΔΑΔ -ΔΙΠΙΔΔ/οικ.29605/ 
12.12.2012. 

14) Τις διαπιστωτικές πράξεις κατάταξης του προσω¬ 
πικού σύμφωνα με το ν. 4354/2015. 

15) Την αναγκαιότητα για την απρόσκοπτη λειτουργία 
των δικτύων ύδρευσης-αποχέτευσης, των αντλιοστασί¬ 
ων και των εγκαταστάσεων του βιολογικού καθαρισμού 
καθώς και την άμεση αποκατάσταση έκτακτων διακο¬ 
πών και βλαβών του δικτύου ύδρευσης για την αδιάκοπη 
υδροδότηση των δημοτών καθώς και την αποκατάσταση 
των βλαβών των δικτύων αποχέτευσης για την πρόληψη 
πρόκλησης ζημιών από εκροές λυμάτων και προστασία 
της δημόσιας υγείας ομόφωνα, αποφασίζει: 

Την καθιέρωση υπερωριακήςεργασίαςτου προσωπι¬ 
κού της ΔΕΥΑ Ηγουμενίτσας, για το έτος 2019, αναλυτικά: 

Ι.Την καθιέρωση υπερωριακής εργασίας για: 

Απογευματινή, πέραν του υποχρεωτικού ωραρίου μέ¬ 
χρι την 22η ώρα. 

Νυχτερινή εργασία εργάσιμων ημερών που παρέχε¬ 
ται από την 22η ώρα μέχρι την 6η πρωινή, πέραν της 
υποχρεωτικής. 

Εργασία ημερήσιας ή νυχτερινής που παρέχεται Κυ¬ 
ριακές και εξαιρέσιμες ημέρες πέραν της υποχρεωτικής: 

ί) Από την 6η πρωινή μέχρι την 22η ώρα 

Μ) Από την 22η ώρα μέχρι την 6η πρωινή. 

Εργασία νυχτερινή εργάσιμων ημερών που παρέχεται 
για τη συμπλήρωση της υποχρεωτικής εβδομαδιαίας. 

Εργασία νυχτερινή ή ημερήσια Κυριακών και λοιπών 
εξαιρέσιμων ημερών, που παρέχεται για τη συμπλήρωση 
της υποχρεωτικής εβδομαδιαίας. 

2.0 αριθμός των ωρών που θα μπορεί να απασχοληθεί 
υπερωριακά ο κάθε εργαζόμενος θα είναι μέχρι τον ανώ¬ 
τερο που προβλέπεται από την παρ. 2 του άρθρου 20 του 
ν. 4354/2015, δηλαδή οι 20 ώρες ανά εργαζόμενο μηνιαί- 
ως για απογευματινή υπερωριακή εργασία και οι 16 ώρες 
ανά εργαζόμενο το μήνα, κατά περίπτωση εάν εργαστεί 
Κυριακές, εξαιρέσιμες ημέρες ή νυχτερινές ώρες. 

3. Υπερωρίες θα μπορεί να λάβουν εργαζόμενοι με τις 
κάτωθι ειδικότητες, για το έτος 2019: 


Ειδικότητες 

Αριθμός 

Εργαζομένων 

Μέγιστες 

Ώρες 

Εργάτες ύδρευσης- 
αποχέτευσης 

12 

5.184 

Τεχνίτες Υδραυλικοί 

12 

5.184 

Χειριστές μηχανημάτων 
έργων 

3 

1.296 

Ηλεκτρολόγος- 
Συντηρητής Η/Μ 
Εγκαταστάσεων 

3 

1.296 

Συντηρητές 

μηχανημάτων 

1 

432 

Μηχανικοί 

1 

432 

ΣΥΝΟΛΟ 

32 

13.824 

Τα παραπάνω αναφερόμενα όρια αριθμού εργαζο¬ 
μένων και ωρών απασχόλησης είναι τα ανώτερα δυνα¬ 
τά και δύναται να πραγματοποιηθούν μόνο εφόσον το 
επιβάλλουν οι ανάγκες της ΔΕΥΑ Ηγουμενίτσας είναι δε 
δυνατή η εναλλάξ απασχόληση των υπαλλήλων, με την 
προϋπόθεση ότι σε καμία περίπτωση δεν θα γίνει η υπέρ¬ 
βαση του ανώτατου αριθμού των ωρών ανά υπάλληλο. 

4. Οι υπερωρίες κάθε μήνα θα βεβαιώνονται με κα¬ 
τάσταση από τον Υπεύθυνο Τμήματος, η οποία θα 


θεωρείται από τον Προϊστάμενο της υπηρεσίας και θα 
εγκρίνεται από τον Πρόεδρο της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 14 Ιανουάριου 2019 
Ο Πρόεδρος Δ.Σ.. 

ΣΩΤΗΡΙΟΣ ΜΗΤΣΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θί^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρτ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35{θΓ.βΙ@θΐ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστότοπος: νννννν.θΐ·^ 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι(.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60(Τ135ϊ6Γ.6ϊ@€ϊ.9Γ 

Πληροφορίες για γενικό πρωτόκολλο 
και αλληλογραφία: 9Γ3>ηηη3ΐ€Ϊ3@βΙ·9 , ' 


ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 


ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























